RAPORT AL COMISIEI CĂTRE PARLAMENTUL EUROPEAN ȘI CONSILIU AL 6-LEA RAPORT FINANCIAR AL COMISIEI CĂTRE PARLAMENTUL EUROPEAN ȘI CONSILIU privind FONDUL EUROPEAN DE GARANTARE AGRICOLĂ EXERCIȚIUL FINANCIAR 2012 /* COM/2013/0657 final */





CUPRINS 1........... PROCEDURA BUGETARĂ.. 3 2........... TREZORERIE ȘI GESTIONAREA CREDITELOR.. 6 3........... EXECUȚIA BUGETULUI FEGA PENTRU 2012. 8 4........... OBSERVAȚII PRIVIND EXECUȚIA BUGETULUI FEGA PENTRU 2012. 9 5........... EXECUȚIA VENITURILOR ALOCATE. 11 6........... DEFALCAREA CHELTUIELILOR PE CATEGORII 12 Anexa 1 Anexa 2 Anexa 3 Anexa 4-I Anexa 4-II Anexa 5 Anexa 6 || Procedura bugetară pentru creditele de angajament FEGA în 2012 Partea reprezentată de bugetul FEGA în bugetul UE pentru 2006 - 2012 Analiza execuției bugetare a FEGA – Exercițiul financiar 2012 Analiza execuției bugetare a FEGA – Exercițiul financiar 2012. Venituri alocate. C4 Analiza execuției bugetare a FEGA – Exercițiul financiar 2012. Venituri alocate. C5 Execuția bugetară a FEGA pe articole și pe state membre – Exercițiul financiar 2012 Evoluția defalcării cheltuielilor FEGA în exercițiile financiare 2007-2012 Notă: Prezentul raport este însoțit de un document de lucru detaliat al serviciilor Comisiei. Textul integral al acestui document de lucru (în limba engleză) va fi disponibil, împreună cu tabelele anexate (în limba engleză), și pe site-ul web al Direcției Generale Agricultură (http://ec.europa.eu/agriculture/cap-funding/financial-reports/eagf/index_en.htm). 1. PROCEDURA BUGETARĂ[1] 1.1. Proiectul de buget 2012 Proiectul de buget (PB) pentru 2012 a fost adoptat de Comisie și propus autorității bugetare la 20.4.2011. Creditele de angajament propuse pentru Fondul European de Garantare Agricolă (FEGA) la rubrica 2 din cadrul financiar 2007-2013 au totalizat 44 179,7 milioane EUR. Consiliul a adoptat poziția sa privind proiectul de buget pentru 2012 la 25.7.2011, reducând creditele de angajament pentru FEGA cu 535,5 milioane EUR față de proiectul de buget al Comisiei, până la 43 644,2 milioane EUR. Pe de altă parte, Parlamentul European a adoptat poziția sa privind proiectul de buget pentru 2012 la 26.10.2011, mărind creditele de angajament pentru FEGA cu 271,9 milioane EUR față de proiectul de buget al Comisiei, până la 44 451,6 milioane EUR. 1.2. Scrisoarea rectificativă pentru 2012 La 25.10.2011, Comisia a adoptat scrisoarea rectificativă (SR) nr. 3 la PB pentru 2012, fixând necesarul de credite de angajament pentru FEGA la 44 091,6 milioane EUR, cu 88,1 milioane EUR mai puțin decât suma prevăzută în proiectul de buget. Această scădere s-a datorat în principal majorării veniturilor alocate preconizate a fi disponibile în 2012 cu 291 milioane EUR. Mai exact, veniturile alocate preconizate în PB pentru 2012 s-au ridicat la valoarea de 791 milioane EUR. Această sumă s-a majorat la 1 010 milioane EUR în Scrisoarea rectificativă pentru 2012. 1.3. Adoptarea bugetului pentru 2012 În cadrul procedurii de conciliere din noiembrie 2011, s-a ajuns la un acord cu privire la bugetul FEGA pentru 2012. Bugetul a fost aprobat de Parlamentul European la 1 decembrie 2011. Acesta a inclus credite de angajament și credite de plată, după cum urmează: – credite de angajament de 43 603,4 milioane EUR și credite de plată de 43 601,3 milioane EUR pentru măsuri privind piețele agricole și ajutoarele directe (domeniul de politică 05 - Agricultură și dezvoltare rurală). – credite de angajament de 335,8 milioane EUR și credite de plată de 245,5 milioane EUR pentru măsuri veterinare și fitosanitare (domeniul de politică 17 - Sănătate și protecția consumatorilor). – credite de angajament de 30,5 milioane EUR și credite de plată de 29,1 milioane EUR pentru piețele din sectorul produselor pescărești (domeniul de politică 11 - Afaceri maritime și pescuit). Suma totală din buget a creditelor de angajament pentru FEGA s-a ridicat la 43 969,6 milioane EUR, iar creditele de plată au însumat 43 876 milioane EUR. Diferența dintre creditele de angajament și creditele de plată se datorează faptului că, pentru anumite măsuri care sunt aplicate direct de către Comisie, se utilizează credite diferențiate. Aceste măsuri privesc mai ales promovarea produselor agricole, măsurile de coordonare și strategie politică pentru agricultură, precum și măsurile pentru produsele pescărești și măsurile veterinare și fitosanitare. Mai precis, din creditele de angajament FEGA votate pentru domeniul de politică 05, în valoare de 43 603,4 milioane EUR, s-au prevăzut 3 230,8 milioane EUR pentru măsuri de piață la capitolul 05 02, 40 510,7 milioane EUR pentru ajutoare directe la capitolul 05 03, 192,7 milioane EUR pentru auditul cheltuielilor agricole la capitolul 05 07 și 45,8 milioane EUR pentru coordonare și strategie politică la capitolul 05 08. Pentru detalii, a se consulta anexa 1. 1.4. Venituri alocate FEGA[2] În conformitate cu articolul 34 din Regulamentul (CE) nr. 1290/2005 al Consiliului privind finanțarea politicii agricole comune, veniturile rezultate din corecțiile financiare efectuate în temeiul deciziilor de verificare a conformității, din nereguli și din taxele pentru lapte sunt venituri alocate pentru finanțarea cheltuielilor FEGA. Potrivit acestor reglementări, veniturile alocate pot fi utilizate pentru a acoperi finanțarea oricăror cheltuieli FEGA. Dacă nu se utilizează o parte din aceste venituri, acestea se reportează automat în următorul exercițiu bugetar. În momentul stabilirii bugetului pentru 2012, a fost efectuată o estimare atât a veniturilor prevăzute a fi colectate pe parcursul exercițiului bugetar 2012, cât și a sumei care se preconiza că va fi reportată din exercițiul financiar 2011 în 2012. Această estimare în valoare de 1 010 milioane EUR a fost luată în considerare în momentul în care autoritatea bugetară a adoptat bugetul pentru 2012, și anume: – Veniturile provenite din corecțiile efectuate în urma verificării conformității și din nereguli au fost estimate la 600 milioane EUR și, respectiv, 150 milioane EUR, în timp ce veniturile provenind din taxele pentru lapte au fost estimate la 55 milioane EUR. Prin urmare, suma veniturilor alocate preconizate a fi colectate în cursul exercițiului bugetar 2012 a fost estimată la 805 milioane EUR. – Suma veniturilor alocate preconizate a fi reportate din exercițiul financiar 2011 în 2012 a fost estimată la 205 milioane EUR. În bugetul pentru 2012, Comisia a alocat pentru aceasta venituri alocate preconizate inițiale de 1 010 milioane EUR pentru două scheme, și anume: – s-au alocat 310 milioane EUR pentru fonduri operaționale destinate organizațiilor de producători din sectorul fructelor și legumelor și – 700 milioane EUR pentru schema de plată unică (ajutoare directe). Autoritatea bugetară a acordat în final credite însumând 496 milioane EUR și, respectiv, 30 472 milioane EUR pentru aceste două scheme, în conformitate cu propunerile Comisiei. Suma creditelor votate și a veniturilor alocate menționate anterior corespunde unui necesar total estimat de 806 milioane EUR pentru fondurile operaționale destinate organizațiilor de producători din sectorul fructelor și legumelor și de 31 172 milioane EUR pentru schema de plată unică. 1.5. Sumele temporare pentru restructurarea industriei zahărului[3] Sumele temporare pentru restructurarea industriei zahărului, stabilite la articolul 11 din Regulamentul (CE) nr. 320/2006 al Consiliului, sunt considerate ca fiind venituri alocate, destinate finanțării ajutorului pentru restructurarea acestui sector, precum și a altor ajutoare prevăzute în cadrul Fondului de restructurare a industriei zahărului. Pentru anii de comercializare 2006/2007 - 2008/2009, aceste sume s-au referit la cotele cantitative de zahăr, sirop de inulină și izoglucoză deținute de operatorii din fiecare stat membru și au fost plătite către fond de statele membre. La momentul întocmirii bugetului pentru 2012, se preconiza reportarea sumei de 832,2 milioane EUR din exercițiul financiar 2011 în 2012. 1.6. Partea reprezentată de bugetul FEGA din bugetul total al UE Partea reprezentată de bugetul final al FEGA (credite de angajament) din bugetul total al UE pentru perioada 2006-2012 figurează în anexa 2. 2. TREZORERIE ȘI GESTIONAREA CREDITELOR 2.1. Gestionarea creditelor 2.1.1. Credite disponibile pentru exercițiul financiar 2012 În EUR || Secțiunea cheltuieli din buget (1) || Credite de angajament || Credite de plată || Secțiunea venituri din buget (VA) (2) || Previziuni 1. Credite inițiale pentru FEGA, din care: || 43 969 637 305 || 43 875 978 049 || 1. Verificarea conformității || 600 000 000 1a. Credite în gestiune partajată || 43 540 900 000 || 43 540 900 000 || 2. Nereguli || 150 000 000 1b. Credite în gestiune centralizată directă (3) || 428 737 305 || 335 078 049 || 3. Taxe suplimentare aplicate producătorilor de lapte || 55 000 000 2. Bugetul rectificativ 6/2012 || -65 420 000 || 17 000 000 || 4. Sumele temporare pentru restructurarea industriei zahărului (4) || 0 3. Transfer în/din FEGA în timpul exercițiului || 71 000 || 10 614 720 || Total previziuni VA || 805 000 000 4. Credite finale pentru FEGA, din care: || 43 904 288 305 || 43 903 592 769 || || 4a. Credite în gestiune partajată || 43 540 900 000 || 43 540 900 000 || || 4b. Credite în gestiune centralizată directă || 363 388 305 || 362 692 769 || || (1) Credite înscrise în bugetul pentru 2012 ținând seama de veniturile alocate prevăzute a fi colectate în 2012 și de cele reportate din 2011 în 2012 în conformitate cu articolul 10 din Regulamentul (CE) nr. 1605/2002 al Consiliului. (2) VA: venituri alocate prevăzute a fi colectate. În liniile de venituri nu sunt înscrise sume reprezentând venituri (p.m.)[4], dar sumele prevăzute sunt indicate în comentariile bugetare. (3) 78% din creditele de angajament se referă la cheltuieli pentru măsuri veterinare și fitosanitare în cadrul domeniului de politică 17 - Sănătate și protecția consumatorilor, iar restul reprezintă în mod egal cheltuielile pentru strategia politică și coordonarea în domeniul de politică 05 - Agricultură și dezvoltare rurală (15 %) și pentru piețele din sectorul produselor pescărești în cadrul domeniului de politică 11 - Afaceri maritime și pescuit (7 %). (4) Aceste venituri sunt folosite pentru a furniza credite pentru plata ajutoarelor din cadrul Fondului de restructurare a industriei zahărului. Acest fond s-a desființat la 30.9.2012. 2.1.2. Execuția bugetară a creditelor disponibile pentru exercițiul financiar 2012 În EUR || Execuția creditelor de angajament || Execuția creditelor de plată Gestiune partajată (1) || 44 495 484 915.34 || 44 495 484 915.34 Cheltuieli în gestiune centralizată directă || 359 808 478.00 || 347 851 305.54 Total (inclusiv Fondul de restructurare a industriei zahărului) Fondul de restructurare a industriei zahărului Total (în afară de Fondul de restructurare a industriei zahărului) || 44 855 293 393.34 109 698 527.03 44 745 594 866.31 || 44 843 336 220.88 109 698 527.03 44 733 637 693.85 (1) Sume angajate. Angajamente și plăți minus venituri alocate primite pentru gestiunea partajată: 43 588 043 789,62 EUR. Pentru exercițiul financiar 2012, suma creditelor de angajament utilizate efectiv a fost de 44 855 293 393,34 EUR, în timp ce suma creditelor de plată a fost de 44 843 336 220,88 EUR. 2.1.3. Execuția bugetară a creditelor votate - cheltuielile în gestiune centralizată directă efectuate de Comisie În EUR || Cheltuieli în gestiune centralizată directă || Credite de angajament || Dezangajări || Credite de plată || Reportare în 2013 (2) Credite (C1) (1) || 363 388 305.00 || - || 362 692 769.11 || - Execuție (C1) || 358 622 779.47 || - || 341 045 358.37 || 16 140 424.02 Credite anulate || 4 765 525.53 || - || 5 506 986.72 || - (1) C1 se referă la creditele bugetare votate. Această sumă include transferuri în/din FEGA, conform Bugetului rectificativ 6/2012, în valoare de: -65 349 000,00 EUR pentru credite de angajament și 27 614 720,11 EUR pentru credite de plată. (2) Reportare în 2013 numai pentru creditele nediferențiate. În bugetul pentru 2012 au fost prevăzute credite de angajament de 363,4 milioane EUR pentru cheltuieli în gestiune centralizată directă. O sumă de 358,6 milioane EUR a fost angajată în 2012. Soldul acestor credite, reprezentând 4,8 milioane EUR, a fost anulat. Din creditele de angajament, 74,4 % se referă la domeniul de politică 17 – Cheltuieli pentru măsuri veterinare și fitosanitare. Restul se referă la domeniul de politică 05 - Agricultură și dezvoltare rurală (17,2 %) și la domeniul de politică 11 - Pescuit (8,4 %). Majoritatea creditelor de angajament FEGA executate pentru cheltuieli în gestiune directă efectuate de Comisie sunt credite diferențiate. Reportarea automată în 2013, care se referă doar la credite nediferențiate, se ridică la 16,1 milioane EUR. 2.2. Plățile lunare 2.2.1. Plăți lunare către statele membre în gestiune partajată 2.2.1.1. Plăți lunare din cheltuielile prevăzute Articolul 15 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune[5] prevede că „plățile lunare sunt efectuate de Comisie […] pentru cheltuielile efectuate de agențiile de plăți acreditate din statele membre în decursul unei luni de referință”. Plățile lunare se efectuează către fiecare stat membru cel târziu în a treia zi lucrătoare din a doua lună care urmează celei în care s-au suportat cheltuielile. Plățile lunare reprezintă o rambursare a cheltuielilor nete (după deducerea veniturilor) care au fost deja efectuate și sunt puse la dispoziție pe baza declarațiilor lunare prezentate de statele membre[6]. Contabilizarea lunară a cheltuielilor și a veniturilor face obiectul unor verificări și corecții pe baza declarației detaliate[7]. În plus, aceste plăți devin definitive în urma verificărilor Comisiei din cadrul procedurii de verificare și închidere a conturilor. Sistemul plăților lunare se aplică plăților efectuate de statele membre de la 16.10.2011 la 15.10.2012. Restul plăților sunt efectuate direct de Comisie pentru un număr limitat de măsuri. Pentru exercițiul financiar 2012, suma netă totală a plăților lunare efectuate, după deducerea corecțiilor efectuate în urma verificării conformității și a altor corecții, a fost de 43 588 043 789,62 EUR. 2.2.1.2. Decizii privind plățile lunare pentru 2012 În ceea ce privește exercițiul financiar 2012, Comisia a adoptat douăsprezece decizii privind plățile lunare. În plus, în decembrie 2012 a fost adoptată o decizie de plată lunară suplimentară, care ajusta plățile deja acordate pentru cheltuielile totale imputabile exercițiului financiar. 3. EXECUȚIA BUGETULUI FEGA PENTRU 2012 3.1. Utilizarea creditelor bugetare FEGA Creditele bugetare pentru 2012 s-au utilizat integral, iar creditele de plată în proporție de 99,9%, după luarea în considerare a veniturilor alocate din anul reportat și excluzând execuția Fondului de restructurare a industriei zahărului. Într-adevăr, execuția bugetară s-a ridicat la 44 745,6 milioane EUR. Aceste cheltuieli au fost finanțate prin creditele bugetare inițiale, utilizând întreaga sumă a veniturilor alocate reportată din 2011 (și anume 441,5 milioane EUR), precum și o parte din veniturile alocate colectate în 2012 (în valoare de 408,9 milioane EUR dintr-un total de 899,6 milioane EUR). În domeniul de politică 05 - Agricultură și dezvoltare rurală, cheltuielile aferente măsurilor de piață au însumat 3 406 milioane EUR, iar cele aferente ajutoarelor directe s-au ridicat la 40 880 milioane EUR. Cheltuielile suportate pentru anumite măsuri de piață și ajutoare directe au depășit creditele bugetare votate, fiind acoperite în parte prin transferul de credite de la alte posturi bugetare și în parte prin veniturile alocate bugetului FEGA. În plus, suma totală a execuției menționată mai sus include cheltuieli pentru măsurile de piață din domeniul de politică 11- Pescuit în valoare de 30,5 milioane EUR, precum și cheltuieli pentru domeniul de politică 17- Măsuri veterinare și fitosanitare în valoare de 268,4 milioane EUR. Pentru detalii privind execuția bugetului pe domenii de politică, a se consulta anexa 3. Anexa 5 prezintă defalcarea cheltuielilor referitoare la măsurile de piață, la plățile directe și la auditul cheltuielilor agricole pe posturi și pe state membre. 4. OBSERVAȚII PRIVIND EXECUȚIA BUGETULUI A FEGA PENTRU 2012 În cele ce urmează este prezentat un scurt comentariu privind execuția creditelor bugetare ale FEGA pe 2012, precum și privind utilizarea veniturilor alocate disponibile în 2012, pe baza detaliilor care figurează în anexa 3. 4.1. Capitolul 05 02: Intervenții pe piețele agricole 4.1.1. Introducere Plățile totale pentru acest domeniu bugetar au însumat 3 406 milioane EUR și au fost finanțate prin credite bugetare votate în valoare de 3 230,8 milioane EUR și prin venituri alocate în valoare de 177,4 milioane EUR, sume utilizate pentru acoperirea cheltuielilor efectuate în sectorul fructelor și legumelor. Soldul disponibil al veniturilor alocate colectate în 2012 în valoare de 143,4 milioane EUR a fost reportat în 2013. (NB: Pentru detalii privind acest sector, a se vedea punctul 4.1.3 de mai jos). La posturile în care creditele bugetare nu au fost utilizate integral, creditele disponibile au fost transferate către alte posturi bugetare pentru acoperirea, după nevoi, a cheltuielilor suplimentare. 4.1.2. Programe alimentare Statele membre au implementat aproape în întregime planul pe 2012 pentru distribuirea de produse alimentare persoanelor celor mai defavorizate. În plus, statele membre au plătit soldurile restante datorate în ceea ce privește costurile administrative și de transport pentru planurile aferente anilor precedenți. Aceasta a dus la o depășire a creditelor bugetare pentru 2012 cu 15,1 milioane EUR. 4.1.3. Fructe și legume Creditele din acest sector s-au ridicat la 1 071,2 milioane EUR, depășirea fiind cauzată mai ales de cheltuielile efectuate de statele membre în cadrul ajutoarelor acordate grupurilor de producători pentru recunoașterea preliminară, ca urmare a numărului mare de grupuri de producători care au intrat în această schemă după notificarea statelor membre din ianuarie 2011, care a stat la baza estimărilor bugetare pentru 2012. Referitor la fondurile operaționale destinate organizațiilor de producători, cheltuielile statelor membre au fost mai mici comparativ cu necesarul bugetar estimat pentru 2012, deoarece valoarea plăților aferente primelor rate pentru planurile aprobate pentru 2012 a fost mai mică decât cea estimată inițial, iar în cele din urmă statele membre nu au plătit nicio valoare reziduală estimată în conformitate cu măsurile aplicabile ca urmare a crizei E.coli. În final, pentru Schema de distribuire a fructelor în școli, anumite state membre au suportat cheltuieli care s-au menținut sub bugetul alocat anului școlar 2011/2012, în timp ce pentru anul școlar 2012/2013, care a început la 1.8.2012, nu s-au efectuat cheltuieli de către statele membre până la sfârșitul anului bugetar 2012. Aceste cheltuieli vor fi efectuate și declarate în cadrul bugetului pentru 2013. 4.1.4. Produse din sectorul vitivinicol Măsurile principale finanțate în acest sector sunt programele naționale de sprijin pentru care două state membre au înregistrat cheltuieli ușor mai reduse comparativ cu sumele prevăzute în cadrul propriilor programe. Cu toate acestea, toate celelalte programe prevăzute în cadrul acestei scheme au fost puse în aplicare integral, atingând în ansamblu un grad de utilizare de mai mult de 98,4% din creditele prevăzute pentru 2012. Statele membre au efectuat cheltuieli mai mici pentru plata soldurilor restante aferente schemei de defrișare, încheiate în 2011, comparativ cu suma prevăzută în buget. 4.1.5. Lapte și produse lactate Subutilizarea fondurilor alocate acestui sector s-a datorat în principal cheltuielilor mai mici suportate de statele membre pentru ajutoarele acordate pentru depozitarea privată a untului ca urmare a volumului mai mic de unt depozitat în baza acestei scheme și pentru distribuția laptelui în școli, deoarece cantitățile distribuite au fost mai mici decât cantitățile incluse în bugetul pentru 2012. Cu toate acestea, reamintim că bugetul pentru 2012 pentru acest post a fost majorat de către autoritatea bugetară cu 9 milioane EUR comparativ cu necesarul inițial de 81 milioane EUR solicitat de către Comisie în Scrisoarea rectificativă nr. 3/2012. 4.1.6. Carne de vită și mânzat Scăderea ratelor de restituire la export pentru carne și animale vii, care a avut loc în aprilie 2012, a dus la subutilizarea bugetului pentru acest articol cu 7,5 milioane EUR pentru exporturile de carne proaspătă și congelată și cu 1,3 milioane EUR pentru exporturile de animale vii. 4.2. Capitolul 05 03: Ajutoare directe Creditele votate pentru acest capitol al bugetului pentru 2012 s-au ridicat la 40 510,7 milioane EUR, pe când plățile directe au reprezentat aproximativ 40 880 milioane EUR. Nivelul acestor cheltuieli aferente FEGA pentru 2012 a fost mai mare în comparație cu 2011, în principal din cauza continuării introducerii progresive a acestor ajutoare pentru UE-12 în anul respectiv. S-a preconizat ca o parte din schema de plată unică să fie finanțată din venituri alocate, ceea ce a dus la această depășire vizibilă care a fost acoperită din aceste venituri, conform celor prevăzute. Transferurile de credite votate de la alte posturi bugetare au acoperit cheltuielile suportate pentru alte scheme din acest capitol. 4.3. Capitolul 05 07: Auditul cheltuielilor agricole 4.3.1. Articolul 05 07 01: Controlul cheltuielilor agricole Acest articol include în principal sumele creditate către bugetul FEGA ca urmare a corecțiilor efectuate în cadrul închiderii conturilor și ca urmare a nerespectării termenelor de efectuare a plăților către beneficiari. Cu toate acestea, în acest an, Comisia a efectuat corecții generale pozitive ale conturilor statelor membre în valoare de aproximativ 28,5 milioane EUR, inclusiv corecțiile negative impuse statelor membre ca urmare a penalităților pentru nerespectarea termenelor de plată conform postului bugetar 05 07 01 06. Bugetul pentru 2012, adoptat de autoritatea bugetară, s-a ridicat la – 200 milioane EUR pentru corecțiile negative de închidere a conturilor din cadrul aceluiași post bugetar. Comisia a închis acest cont prin transferarea de credite votate în valoare de 228,6 milioane EUR de la alte posturi bugetare unde s-a înregistrat o subutilizare. În ceea ce privește verificarea conformității conturilor din anii anteriori, Comisia a efectuat corecții pozitive de 36,2 milioane EUR pe parcursul anului. Bugetul pentru 2012 nu a inclus credite pentru astfel de corecții pozitive, care au fost în cele din urmă finanțate prin transferarea de credite votate având aceeași valoare de la alte posturi bugetare. 5. EXECUȚIA VENITURILOR ALOCATE 5.1. Venituri alocate FEGA Veniturile alocate reportate efectiv din 2011 în 2012 s-au ridicat la 441,5 milioane EUR și au fost utilizate integral pentru finanțarea cheltuielilor din exercițiul bugetar 2012, în conformitate cu articolul 10 din Regulamentul financiar. Această sumă a acoperit cheltuielile în valoare de 10,8 milioane EUR aferente fondurilor operaționale pentru organizațiile de producători din sectorul fructelor și legumelor și pe cele în valoare de 430,7 milioane EUR aferente schemei de plăți unice. În ceea ce privește veniturile alocate colectate în 2012, anexa 4-I indică faptul că aceste venituri au fost în valoare de 899,6 milioane EUR și au provenit din: – corecțiile aferente procedurii de verificare a conformității, care s-au ridicat la aproximativ 674,8 milioane EUR. – veniturile provenite din nereguli, care s-au ridicat la aproximativ 160,7 milioane EUR. – sumele colectate ca taxe pentru lapte, care s-au ridicat la aproximativ 64,1 milioane EUR. O parte din veniturile alocate colectate în 2012, în valoare de 408,9 milioane EUR, a fost utilizată pe parcursul exercițiului. O sumă de aproximativ 166,5 milioane EUR a fost utilizată pentru a acoperi cheltuielile efectuate pe parcursul exercițiului aferente fondurilor operaționale pentru organizațiile de producători din sectorul fructelor și al legumelor, în timp ce soldul de 242,4 milioane EUR a fost folosit pentru a acoperi cheltuielile efectuate pe parcursul exercițiului pentru ajutoarele directe. Soldul veniturilor alocate colectate în 2012, în valoare de 490,7 milioane EUR, a fost reportat automat în bugetul pentru 2013, în vederea finanțării nevoilor bugetare ale acestui exercițiu. Pentru detalii, a se consulta anexele 4-I și 4-II. 5.2. Venituri alocate referitoare la sumele temporare acordate pentru restructurarea industriei zahărului În conformitate cu dispozițiile legislative, din luna noiembrie 2009 nu s-au mai colectat de la statele membre sume temporare pentru restructurare. Cu toate acestea, în 2012, s-a declarat ca nereguli suma de 7,8 milioane EUR. Prin urmare, suma totală a veniturilor alocate puse la dispoziția Fondului de restructurare a industriei zahărului este egală cu suma menționată mai sus de 856,8 milioane EUR, care a fost reportată din 2011 și care a fost mai mare decât suma de 832,2 milioane EUR prevăzută în bugetul pentru 2012, deoarece, la sfârșitul anului 2011, statele membre au efectuat plăți mai mici decât cele preconizate. După rambursarea către statele membre a sumei nete de 109,7 milioane EUR contractate pentru ajutoarele acordate în cadrul Fondului de restructurare a industriei zahărului (a se consulta punctul 6.3 de mai jos), diferența de aproximativ 754,9 milioane EUR a rămas disponibilă după închiderea temporară la 30 septembrie 2012 a Fondului de restructurare a industriei zahărului. În conformitate cu articolul 1 alineatul (3) din Regulamentul (CE) nr. 320/2006, această sumă s-a transformat în venit alocat FEGA. Pentru detalii, a se consulta anexele 4-I și 4-II. 5.3. Fondul de restructurare a industriei zahărului Rambursarea către statele membre a plăților efectuate ca ajutoare pentru măsurile de restructurare, ca ajutoare pentru diversificare sau ca ajutoare pentru rafinarea zahărului s-a ridicat la 109,7 milioane EUR net. Aceste ajutoare au fost rambursate către statele membre din veniturile alocate menționate la punctul 5.2 de mai sus. Pentru detalii, a se consulta anexa 3. 6. DEFALCAREA CHELTUIELILOR PE CATEGORII Cheltuielile totale FEGA însumează 44 745,6 milioane EUR (excluzând Fondul de restructurare a industriei zahărului). În continuare sunt prezentate aceste cheltuieli, defalcate pe categoriile cele mai importante de raportare, împreună cu procentul pe care îl reprezintă din cheltuielile totale FEGA pe 2012. Depozitare Cheltuielile pentru depozitare s-au ridicat la 17,4 milioane EUR. Această valoare reprezintă în principal cheltuielile efectuate pentru depozitarea privată a untului și a uleiului de măsline. Restituiri la export Cheltuielile cu restituirile la export s-au ridicat la 146,7 milioane EUR, adică 0,3 % din total, referindu-se în principal la carnea de vită, carnea de pasăre, carnea de porc, ouă și produsele neincluse în anexa I. Alte măsuri de piață Pe lângă depozitare și restituiri la export, cheltuielile aferente altor măsuri de piață s-au ridicat la 3 344,5 milioane EUR, adică 7,5 % din totalul anual. În această categorie intră cheltuieli care se referă în principal la cereale, programe alimentare, ulei de măsline, fructe și legume, vin, POSEI și furaje uscate, lapte și produse lactate, carne de vită și mânzat și carne de porc. Aceste cheltuieli cuprind alte sume mai mici și includ corecțiile rezultate din închiderea financiară a conturilor. Plăți directe Cheltuielile pentru plăți directe s-au ridicat la 40 880 milioane EUR, adică 91,4 % din total. Cheltuieli directe în cadrul gestiunii centralizate Aceste cheltuieli în valoare de 359,8 milioane EUR, adică 0,8 %, au fost plătite direct de către Comisie și au acoperit mai ales cheltuielile referitoare la măsurile veterinare și fitosanitare, precum și la contabilitatea agricolă, anchetele privind structura exploataţiilor agricole, informarea în privința PAC etc. Dezvoltarea rurală în cadrul fostului FEOGA – Secțiunea garantare Pentru aceste programe, nu se mai pot utiliza credite de angajament. În prezent, statele membre închid aceste programe și recuperează sumele plătite în mod necuvenit. Suma finală netă recuperată la acest articol a fost egală cu 2,8 milioane EUR. Evoluția acestei defalcări pe tipuri de cheltuieli pentru perioada 2007-2012 este prezentată în anexa 6. [1] Această procedură este prezentată în anexa 1. [2] Aceste sume nu sunt înscrise în liniile de venituri din buget (articolul 670 pentru veniturile alocate FEGA), ci sunt menționate în observațiile bugetare la articolul respectiv. [3] Aceste sume nu sunt înscrise în liniile de venituri din buget (articolul 680 pentru sumele temporare acordate pentru restructurarea industriei zahărului), ci sunt menționate în observațiile bugetare la articolul respectiv. [4] p.m.: „pro memoria”. [5] JO L 209 din 11.8.2005, p. 1. [6] Declarațiile lunare de cheltuieli se transmit de către statele membre prin intermediul declarației din data de 10 a lunii N+1. [7] Statele membre transmit lunar declarațiile detaliate (utilizând tabelul 104) în data de 20 a lunii N+1.